**Nodrošinājuma valsts aģentūra**

**Atklātā konkursa**

**"Kurināmā (sagatavotas malkas, kokskaidu granulu, ogļu, sašķidrinātās gāzes-propāna, brikešu) piegāde 2022./2023.gada apkures sezonai"**

**INFORMĀCIJA PAR PUBLISKO APSPRIEDI**

Identifikācijas Nr. IeM NVA 2022/56

1. **Publiskās apspriedes pamatojums:** atbilstoši Publisko iepirkumu likuma 18. panta otrajai daļai, pirms iepirkuma sākšanas pasūtītājs var rīkot apspriedi ar piegādātājiem, lai sagatavotu iepirkumu un informētu piegādātājus par iepirkuma plānu un prasībām.
2. **Iepirkuma mērķis:** konkursa mērķis ir noteikt izdevīgāko piedāvājumu kurināmā (sagatavotas malkas, kokskaidu granulu, ogļu, sašķidrinātās gāzes-propāna, brikešu) piegādei 2022/2023.gada apkures sezonai, noslēdzot iepirkuma līgumu saskaņā ar pasūtītāja izstrādāto tehnisko specifikāciju.
3. **Iepirkuma priekšmets atbilstoši CPV klasifikatoram:** 03413000-8 (kurināmā koksne).
4. **Publiskās apspriedes vieta, datums, laiks un kārtība:**
   1. Publiskā apspriede notiks attālināti 2022.gada 3.maijā pulksten 11.00 “Webex” platformā.
   2. **Pieteikšanās:** lai varētu piedalīties publiskajā apspriedē, iepriekš ir jāpiesakās pa e-pastu: iepirkumi@agentura.iem.gov.lv līdz 2022.gada 2.maijam pulksten 15.30 norādot uzņēmuma nosaukumu; darbinieka vārdu, uzvārdu; e-pasta adresi, uz kuru tiks nosūtīta saite. Saite dalībai apspriedei tiks nosūtīta apspriedes dienā.
5. **Apspriedē pārrunājamie jautājumi:**
   1. Piegādes līguma veids un tā darbības termiņš;
   2. Par fiksētas cenas piedāvāšanas iespēju.
6. **Pielikumā pievienotie dokumenti:** tehniskās specifikācijas projekts.
7. **Apspriedes dokumentēšana:** apspriede tiks protokolēta un protokols publicēts Pasūtītāja profilā www.eis.gov.lv.